রীলা হোতা

রীলা হোতা () একজন ওড়িশি নৃত্যশিল্পী, শিক্ষাবিদ এবং প্রযোজক, তিনি দেশে বিদেশে আকাধিক নৃত্যানুষ্ঠান করেছেন। যোগগুরু বিজয়লক্ষ্মী হোতা এবং প্রাক্তন আমলা পূর্ণ চন্দ্র হোতার কন্যা, রিলা শৈশবকাল থেকেই নাচ, যোগ ও আশ্রম জীবনের সংস্পর্শে এসেছিলেন। ওড়িশি নৃত্যের তিনজন মহাগুরু, গুরু গঙ্গাধর প্রধান, শ্রীমতী মাধবী মুদগল এবং গুরু কেলুচরণ মহাপাত্রের অধীনে প্রশিক্ষণ নিয়ে তিনি নিখুঁত ছন্দ, পরিশীলিতা এবং উপস্থাপনার দক্ষতা অর্জন করেছেন। রিলা ভারতীয় আধ্যাত্মিক দর্শনের বিভিন্ন দিক যেমন যোগ, কুণ্ডলিনী এবং সংস্কৃতের মতো বিষয়গুলিকে তাঁর নৃত্যের মূল প্রতিপাদ্য হিসেবে গ্রহণে অগ্রণী ভূমিকা নিয়েছিলেন এবং আধ্যাত্মিক বিষয়গুলির সাথে ওড়িশি নৃত্যকে যুক্ত করার একজন পথিকৃৎ বলা যায় তাকে।
রীলা শ্রী পূর্ণ চন্দ্র হোতা, আইএএস এবং বিজয়লক্ষ্মী হোতার কনিষ্ঠ কন্যা। পূর্ণচন্দ্র হোতা ১৯৬২-ব্যাচের সিভিল সার্ভিসেসের শীর্ষ ছিলেন এবং ইউপিএসসির চেয়ারম্যান হন। বিজয়লক্ষ্মী হোতা একজন দুর্দান্ত যোগ শিক্ষক এবং 'যোগ ও খাদ্য' বিষয় নিয়ে আটটি বই লিখেছেন। তার দিদ রিমা সিং, আইআরএস এবং একটি বড় ভাই প্রসেনজিৎ হোতা রয়েছে।
তিনি গুরু গঙ্গাধর প্রধানের অধীনে আট বছর বয়সে প্রশিক্ষণ শুরু করেছিলেন।পরে তিনি গুরভি মাধবী মুদগল এবং কিংবদন্তি গুরু কেলুচরণ মহাপাত্রের দক্ষ পরিচালনায় তাঁর নাচের দক্ষতা বাড়িয়ে তোলেন। মহান আধ্যাত্মিক গুরু, পরমহংস স্বামী সত্যানন্দ সরস্বতীর সাথে তাঁর যোগসূত্র, রিলাকে ভারতীয় আধ্যাত্মিক দর্শনকে নৃত্যাভিনয়ের বিষয়বস্তু হিসেবে পছন্দ করতে অনুপ্রাণিত করেছিল। তিনি 'রেস অফ উইজডম সোসাইটি' প্রতিষ্ঠা করেছেন, যা ঐতিহ্যবাহী পদ্ধতিতে সংগীত, নৃত্য এবং অত্যাবশ্যক চিকিত্সার চর্চাগুলি কীভাবে আজকের জীবনযাত্রার অসুবিধাগুলিকে অতিক্রম করতে পারে তা নিয়ে চর্চা করে।তিনি ভারতীয় শিল্পকলায় অসামান্য অবদানের জন্য সনাতন নৃত্য পুরস্কার পেয়েছেন। বর্তমানে তিনি নতুন দিল্লিতে বসবাস করেন।
তিনি মণিপুরী, কত্থক, ভারতনাট্যম এবং ছৌ নামে ভারতের বিভিন্ন ধ্রুপদী এবং লোক নৃত্যের সাথে ওড়িশিকে মিশ্র করে তাঁর প্রযোজনার পরিসরকে বৈচিত্র্যময় করে তুলেছেন। এরকমই অন্যতম সেরা শিল্পকর্ম 'রবীন্দ্র অভিব্যক্তি', যা মহান নোবেল বিজয়ী রবীন্দ্রনাথ ঠাকুরের কবিতার উপর ভিত্তি করে একটি অনন্য নৃত্য প্রযোজনা, যা "বিভিন্ন শিল্প রূপের মাধ্যমে তাঁর কবিতার আধ্যাত্মিক ও যোগিক তত্পর্যের ব্যাখ্যা" প্রকাশ করে।
২০১৩ সালে রীলা সংস্কৃতের নিরাময়ের দিক নিয়ে একটি অনন্য নৃত্য সংমিশ্রণ তৈরি করে তার কর্মজীবনের আরও একটি মাইলফলক অর্জন করেছিলেন।তিনি বুখারেস্ট ন্যাশনাল অপেরা হাউসের ব্যালে নৃত্যশিল্পীদের সাথে প্রথমবারের মতো "পাশ্চাত্য ধ্রুপদী ও ওড়িসির সংমিশ্রণ" -এর মাধ্যমে একটি নৃত্য প্রযোজনা তৈরি করেছিলেন। আন্তর্জাতিক প্রাচীন আর্ট ফেস্টিভাল, ২০১৩ এর দ্বিতীয় দিনে মেলবোর্নের সাইকোড্রামা ইনস্টিটিউটর ডিরেক্টর স্যু ড্যানিয়েলের "সাইকোড্রামা অ্যাস লিভিং প্রসেস" মাধ্যমে তার নৃত্যানুষ্ঠান শুরু হয়েছিল।
২০১৪ সালে, রিলা ব্রডওয়ের বর্তমানের জনপ্রিয়তম শিল্পী জেসন ম্যাকডোনাল্ডের সাথে কাজ করেছেন, সপ্ত চক্রের প্রতীকের উপর নাচ, সংগীত এবং নাটকের একটি অনন্য এবং অভূতপূর্ব সমন্বয় তৈরি করার জন্যে।
রীলা ইতালিয়ান অপেরার সাথে ভারতীয় ধ্রুপদী নৃত্যের মিশ্রণ "অপেরাতে রামলীলা" প্রযোজনায় অংশগ্রহণ করেছিলেন।এই রামলীলা অপেরাটিতে ইতালি, ফ্রান্স, হাঙ্গেরি, মার্কিন যুক্তরাষ্ট্র এবং ভারত সহ ৫ টি দেশের ১০০ জন শিল্পী অংশ নিয়েছিলেন। এই নৃত্যানুষ্ঠানটির মূল রচয়িতা ছিলেন রিলার মা যোগগুরু বিজয়লক্ষ্মী হোতা।অপেরাটি তে রামলীলার কাহিনী শুরু হয়েছিল সীতার সাথে ভগবান রামের বিবাহের পরে, অযোধ্যা এবং সীতার অপহরণ থেকে ত্রয়ী (রাম, লক্ষ্মণ ও সীতা) র বনবাসের পরে। এছাড়াও, ভগবান রামের সাথে রাবণের যুদ্ধ এবং হনুমানের ভূমিকাও বিশেষ ভাবে দেখানো হ্যেছিল এই অপেরাটিতে। অবশেষে উদযাপনের পরে অযোধ্যা ফিরে বিখ্যাত ত্রয়ী দিয়ে এটি শেষ হয়েছিল।
রীলা হোতা অনেক নামী ভারতীয় নৃত্য উতসবে অংশগ্রহণ করেছেন। কয়েকটি উল্লেখযোগ্য অনুষ্ঠান নিচে তালিকাভুক্ত করা হয়েছে।